নগরজুড়ে পুলিশের কঠোর অবস্থানের মধ্যে ঐক্যফ্রন্টের ব্যানারে আয়োজিত জনসভায় মূলত বিএনপির নেতাকর্মীদের সিংহভাগ উপস্থিতি ছিল। বক্তাদের অধিকাংশই ছিলেন বিএনপির জাতীয় ও স্থানীয় পর্যায়ের নেতা। বিএনপির স্থায়ী কমিটির সদস্যদের মধ্যে ড. খন্দকার মোশাররফ হোসেন, ব্যারিস্টার মওদুদ আহমদ, গয়েশ্বর চন্দ্র রায়, ড. আবদুল মঈন খান বক্তৃতা করেন। ঐক্যফ্রন্টের নেতাদের মধ্যে বক্তৃতা করেন জাতীয় সমাজতান্ত্রিক দল-জেএসডি সভাপতি আ স ম আবদুর রব, নাগরিক ঐক্যের আহ্বায়ক মাহমুদুর রহমান মান্না, গণফোরামের সাধারণ সম্পাদক মোস্তফা মহসিন মন্টু, ঐক্য প্রক্রিয়ার আহ্বায়ক সুলতান মোহাম্মদ মনসুর, গণস্বাস্থ্য কেন্দ্রের ট্রাস্টি বোর্ডের চেয়ারম্যান ডা. জাফরুল্লাহ চৌধুরী, গণফোরামের নির্বাহী সভাপতি অ্যাডভোকেট সুব্রত চৌধুরী, জেএসডি সাধারণ সম্পাদক আবদুল মালেক রতন ও সহ-সভাপতি তানিয়া রব, ঐক্য প্রক্রিয়ার মহাসচিব আ ব ম মোস্তফা আমিন, নাগরিক ঐক্যের সমন্বয়কারী শহিদুল্লাহ কায়সার প্রমুখ।